**Ülevaade SA Kutsekoda nõukogu tegevusest 2022. aastal**

**SA tegevust juhib 7-liikmeline nõukogu.** Nõukogukavandab SA tegevust, korraldab juhtimist ja teostab järelevalvet SA ja juhatuse tegevuse üle.Nõukogu koosseis perioodil 01.01 – 31.12.2022:

Mait Palts Eesti Kaubandus-Tööstuskoda; esimees

Arto Aas Eesti Tööandjate Keskliit

Sille Kraam Majandus- ja Kommunikatsiooniministeerium

Ago Tuuling Teenistujate Ametiliitude Keskorganisatsioon TALO

Margus Haidak Haridus- ja Teadusministeerium

Peep Peterson Eesti Ametiühingute Keskliit, kuni 23.08.2022

Jaan-Hendrik Toomel Eesti Ametiühingute Keskliit, alates 23.08.2022

Sten Andreas Ehrlich Sotsiaalministeerium, kuni 14.10.2022

Ulla Saar Sotsiaalministeerium, alates 14.10.2022

SA Kutsekoda nõukogu koosolekud toimusid 2022. aastal 3 korral.

Nõukogu järelevalvefunktsiooni tagamiseks esitab sihtasutuse juhatus nõukogule ja asutajale regulaarselt aruanded sihtasutuse tegevusest ja eelarve täitmisest. Aastal 2022 analüüsis ja arutas sihtasutuse nõukogu juhatuse 2021. aasta tegevusaruannet ja eelarve täitmise aruannet, 2021. aasta majandusaasta aruannet ning 2022. aasta eelarvet ja tegevuseesmärke.

Nõukogu võttis koosolekutel vastu järgmised põhikirjast tulenevad otsused:

1. 2021. aasta majandusaasta aruande kinnitamine.
2. Kutsekoja juhatuse liikmetele lisatasu maksmine 2021. aasta eest: maksta lisatasu Kutsekoja juhatuse liikmetele võrdselt 3000 euro ulatuses.
3. Kutsekoja juhatuse liikmete tasustamise muutmine: tõsta juhatuse liikmete kogu töötasu 10% ulatuses alates 01.04.2022 ning seoses sellega teha vastavad juhatuse liikme ja töölepingu muudatused.
4. Kinnitati nõukogule esitatud Kutsekoja struktuur kõrvaltingimustega, et see hakkab kehtima alates 1.11.2022 ning sõltub ESFi rahastuse kinnitamisest.
5. Kutsekoja ruumivajaduse hetkeseis: otsustati võimaldada Kutsekojale lisakoosolekuruumide rentimine Marienthali keskuse 5. korrusel, suurusega 100 m² kuni sobivama pinna vabanemiseni.
6. Pikendada Tiia Randmaga juhatuse liikme lepingut kehtivatel tingimustel alates käesoleva lepingu lõppemisest 31.08.2022 järgnevaks viieks aastaks.
7. Kinnitati Kutsekoja 2023. aasta tegevuskava ning riigieelarveliste kulude eelarve.
8. Kinnitati ESF projekti Kutsesüsteemi reform tegevuskava ja eelarve 01.08.2022-31.12.2022 ning 2023. aasta tegevuskava ja eelarve.
9. Kinnitati Kutsekoja 2023. aasta isikuline struktuur.

Lisaks olid päevakavas järgmised aruteluteemad:

1. Kutsekoja 2021. aasta tulemuste ja 2022. aasta peamiste tegevuste ülevaade.
2. Ülevaade Eesti Õpetajate Liidu haldusjärelevalvest, mis viidi läbi perioodil 8.09.2021 – 13.01.2022.
3. Toimus arutelu juhatuse liikmete konkursi läbiviimise vajaduse ning juhatuse liikmete lepingute pikendamisega seonduva üle.
4. Kutsekoja eesmärgid ja väljakutsed järgmisel viiel aastal.
5. Ülevaade ESF projekti „Kutsesüsteemi reform“ peamistest tegevustest ja eesmärkidest.

2022. aastal nõukogu liikmetele tasu ei makstud.

SA juhatus tegeleb SA juhtimise ja esindamisega. 2022. aastal oli juhatus kaheliikmeline kuni 14. augustuni: Tiia Randma ja Maaja-Katrin Kerem. Alates 15. augustist 2022 on Kutsekoja juhatus 1-liikmeline ja juhatuse liige on Tiia Randma.

Juhatuse liikmetele maksti 2022. aastal tasusid alljärgnevalt:

Tiia Randma – tasud: 58 471 eurot, täiendav tasu: 5240 eurot

Maaja-Katrin Kerem – tasud: 23 817 eurot, täiendav tasu: 3400 eurot

(allkirjastatud digitaalselt)

Mait Palts

Nõukogu esimees

(kuupäev digiallkirjas)